
ΕΝΔΕΙΚΤΙΚΕΣ ΑΠΑΝΤΗΣΕΙΣ
(Επισημαίνεται ότι οι απαντήσεις που προτείνονται για τα θέματα είναι ενδεικτικές. Κάθε άλλη απάντηση, κατάλληλα τεκμηριωμένη, θεωρείται αποδεκτή.)

Α3. (Μονάδες 25)
ΕΠΙΣΗΜΑΝΣΕΙΣ
Επικοινωνιακό πλαίσιο: σύνθεση άρθρου προς δημοσίευση στην ιστοσελίδα του σχολείου (απαιτείται τίτλος). 
Αφορμή: το ερώτημα για τους τρόπους με τους οποίους τα παιδιά γιορτάζουν το Halloween και τις Απόκριες.
Πομπός: ο μαθητής/η μαθήτρια. 
Δέκτες: η σχολική κοινότητα, κυρίως μαθητές και μαθήτριες. 
Σκοπός άρθρου: ο μαθητής/η μαθήτρια θα επιδιώξει να δώσει τη δική του/της απάντηση στο παραπάνω ερώτημα, παρουσιάζοντας τον τρόπο με τον οποίο τα παιδιά γιορτάζουν το Halloween και τις Απόκριες, με βάση τις πληροφορίες του κειμένου και τις προσωπικές εμπειρίες του/της.

Ενδεικτικοί άξονες ανάλυσης:

Ο/Η μαθητής/-τρια αναμένεται να αντλήσει από το κείμενο όσα στοιχεία αφορούν στα ζητούμενα και θεωρεί αξιοσημείωτα, για να πλαισιώσει τις προσωπικές του/της απόψεις.

Στοιχεία από το κείμενο:
· Το Halloween είναι ένα ξένο έθιμο που έχει μπει στη ζωή των Ελλήνων.
· Προέρχεται από μια αρχαία γιορτή που συμβόλιζε την έναρξη του χειμώνα και γιορτάζεται τη νύχτα της 31ης Οκτωβρίου με μεταμφιέσεις και παρελάσεις.
· Κατά τη διάρκεια της συγκεκριμένης γιορτής τα παιδιά μεταμφιέζονται σε κάτι «τρομακτικό» και επισκέπτονται τα σπίτια, χρησιμοποιώντας τη φράση «φάρσα ή κέρασμα».
· Γλυκά, πατάτες σε σχήμα φαντασμάτων και κολοκύθες είναι ιδιαίτερα διαδεδομένα κατά την περίοδο του Halloween.

Ενδεχόμενες περαιτέρω σκέψεις:
Ο/Η μαθητής/-τρια αναμένεται να παρουσιάσει τις προσωπικές του εμπειρίες σχετικά με τον τρόπο που εορτάζονται οι Απόκριες, αναφέροντας χαρακτηριστικά έθιμα και συνήθειες της συγκεκριμένης περιόδου.

Β3. (μονάδες 25) 
Ενδεικτικοί άξονες απάντησης:

1. Θέμα αναγνωστικής ανταπόκρισης:
Ποιες αποκριάτικες στολές φορούν τα παιδιά στο κείμενο και ποιες σκέψεις κάνουν γι’ αυτές;
· Ο Δαμιανός και η αδελφή του, Ασπασία, ακολουθούν την παράδοση της οικογένειας να φορούν στις Απόκριες τις αποκριάτικες στολές που είχε ο πατέρας τους, όταν ήταν μικρός.
· Αρχικά, αναφέρεται η στολή του μάγειρα, χωρίς να γίνεται λόγος για την άποψη που είχαν τα παιδιά γι’ αυτήν.
· Στην περίπτωση της στολής του πιερότου αναφέρεται η ντροπή που ένοιωθαν τα παιδιά, επειδή είχε πάνω της κουδουνάκια, με αποτέλεσμα να κλαίνε κάθε φορά που την έβαζαν.
· Η στολή του καουμπόι ενθουσιάζει τον Δαμιανό, όχι όμως και την αδελφή του, η οποία επιθυμούσε να της αγοράσουν μια στολή νεράιδας.
· Τελευταία στολή του πατέρα είναι αυτή του ιππότη. Ο Δαμιανός τη δέχεται αναγκαστικά, για να διατηρηθεί η παράδοση της οικογένειας, και σκέφτεται πως μετά από αυτή θα μπορεί να βάλει όποια στολή επιθυμεί.

2. Θέμα δημιουργικής γραφής:
Εσύ ποια αποκριάτικη στολή θα επέλεγες να φορέσεις και γιατί; Να γράψεις τις σκέψεις σου σε μια σελίδα ημερολογίου.
[bookmark: _GoBack]Ο μαθητής/η μαθήτρια μπορεί να δώσει τη δική του/της απάντηση σχετικά με το θέμα της αποκριάτικης στολής που θα επέλεγε να φορέσει, επεξηγώντας τη συγκεκριμένη επιλογή του.
